Þorsteinn Matthíasson

Þorsteinn Matthíasson eða Þorsteinn Matthíasson frá Kaldrananesi (23. apríl 1908 – 28. september 1990) var íslenskur rithöfundur og kennari.

 Ævi 
Þórsteinn Matthíasson fæddist að Bjarnarnesi í Kaldrananeshreppi en bjó lengi á Kaldrananesi. 1910 fæddist bróðir hans Halldór, sem lést árið 1927, og 1913 fæddist systir þeirra Svanborg Ólöf.

Þorsteinn var barnakennari í Kaldrananeshreppi frá 1930 til 1935 og lauk prófi frá Kennaraskóla Íslands árið 1934. Árið 1937 giftist hann Jófríði Jónsdóttur frá Ljárskógum í Dalasýslu (1910–1971); þau eignuðust þrjá syni, Matthías, Halldór og Jón. 

Árið 1938 varð Þorsteinn skólastjóri við Finnbogastaðaskóla í Árneshreppi.Skúli Alexandersson: „Góðar minningar. Sundnámskeið á Laugum vorið 1939“, í: Strandapósturinn 38 (2006), bls. 108 (timarit.is). Árið 1959 flutti fjölskyldan til Blönduóss og Þorsteinn var skólastjóri þar. 1961/1962 sá hann um útgáfuna Húnavöku tilsamans með Stefáni Á. JónssyniStefán Á. Jónsson: „Nokkur aðfaraorð“, í: Húnavaka 1 (1961, önnur útgáfa 1980), bls. 1 (timarit.is). og hann var aðalhvatamaður að stofnun ritsins Strandapósturinn.Héraðsskjalasafn Austur Húnavatnssýslu: Þorsteinn Matthíasson (1908–1990)

Þorsteinn Matthíasson skrifaði margar bækur um þjóðlegan fróðleik og sögu Íslands; fyrir utan það skrifaði hann ljóð.Til dæmis: Þorsteinn Matthíasson: „Lítið ljóð“, í: Húnavaka 1 (1961, önnur útgáfa 1980), bls. 13 (timarit.is).

 Bækur 
 Á gömlum merg. Strandamannaþættir (viðtöl)
 Á ströndinni í hálfa öld. Minningar Þórðar Guðmundssonar skipstjóra (144 bls.)
 Benedikt strandapóstur. Reykjavík, Fróði 1971 (167 bls.)
 Draumar og dulskyn
 Endurminningar Matthíasar á Kaldrananesi. Þorsteinn Matthíasson samdi eftir dagbókum Matthíasar Helgasonar. Reykjavík, Leiftur 1971–1974 (I–III)
 Hrafnistumenn (I–II, viðtöl um lifið fyrr á árum)
 Hrundar borgir. Djúpavík, Ingólfsfjörður og Gjögur (þættir og frásagnir)
 Hugsað heim. Akranes, Rein 1967 (27 viðtöl)
 Í dagsins önn. Eiginkonur og mæður segja frá ævi og störfum (I–IV, viðtöl og frásagnir)
 Íslendingar í Vesturheimi. Land og fólk. Reykjavík, Ægisútgáfan (I–II, frásagnir)
 Íslenskir athafnamenn (I–II, viðtöl)
 Mannlíf við Múlann. Þættir úr byggðasögu Ólafsfjarðar. Ólafsfjarðarkaupstaður 1970–1974 (I–II, 360 bls.)
 Óskar Clausen. Reykjavík, Ægisútgáfan 1973 (163 bls.)
 Steini lærir að lesa (barnabók)
 Þegar landið fær mál. Reykjavík, Víkurútgáfan (21 frásöguþættir, 139 bls.)

 Útvarpsþættir 
 Man ég það sem löngu leið. Frásöguþættir, 1984–1985

 Heimildir 
 Héraðsskjalasafn Austur Húnavatnssýslu: Þorsteinn Matthíasson (1908–1990)
 Jóhannes Torfason & Svanlaug Alda Árnadóttir: „Minning: Þorsteinn Matthíasson kennari og rithöfundur“, í: Morgunblaðið (6. október 1990), bls. 38 (timarit.is).
 Sigurlaug Þ. Hermannsdóttir: „Þorsteinn Matthíasson, kennari og rithöfundur frá Kaldrananesi“, í: Húnavaka 31 (1991), bls. 180–182 (timarit.is).

 Tilvísanir 

Flokkur:Fólk fætt árið 1908
Flokkur:Fólk dáið árið 1990
Flokkur:Íslendingar
Flokkur:Íslenskir rithöfundar
Flokkur:Íslenskir kennarar
Flokkur:Íslendingar á 20. öld